****

Komuna e Deçanit

Qershor 2024

**Raporti i Zbatueshmerisë së Rekomandimeve të Zyrës Kombëtare të Auditimit - ZKA**

**Opinion I Kualifikuar Për Pasqyrat Financiare Vjetore**[[1]](#footnote-1)

Ne i kemi audituar pasqyrat financiare vjetore të Komunës së Deçanit (KD), të cilat përmbajnë pasqyrën e pranimeve dhe pagesave në para të gatshme, raportin e ekzekutimit të buxhetit si dhe shënimet shpjeguese për pasqyrat financiare, përfshirë përmbledhjen e politikave të rëndësishme të kontabilitetit dhe raportet tjera², për vitin e përfunduar me 31 dhjetor 2023.

Sipas opinionit tonë, përveç ndikimit të çështjeve të përshkruara në paragrafin për Bazën për Opinion të Kualifikuar, Pasqyrat Financiare Vjetore të Komunës së Deçanit, prezantojnë një pamje të drejtë dhe të vërtetë në të gjitha aspektet materiale, në përputhje me Standardet Ndërkombëtare të Kontabilitetit për Sektorin Publik, sipas kontabilitetit të bazuar në para të gatshme.

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Gjetja** | **Rekomandimi** | **Veprimet e planifikuara për tu ndërmarrë** | **Zyrtari/ët përgjegjës** | **Data e planifikuar për zbatim** | **Raporti i hapave konkret për zbatim të rekomandimit dhe implementimit** |
| **1.** | **Çështja B1** – Mbivlerësimi i detyrimeve kontingjente në PFV. | Kryetari, duhet të sigurojë se janë ndërmarrë veprime për t’i adresuar shkaqet që kanë ndikuar në mbivlerësimin e detyrimeve kontingjente për të siguruar se shpalosjet e tyre janë të plota dhe të sakta në PFV. | Është adresuar te personat përgjegjës, për veprimin dhe  implementimin e rekomandimit në fjalë nga personi i autorizuar dhe përgjegjës. | Zyra e kryetarit  Zyra e avokatit te Komunës | Tetor 2024 |  |
| **2.** | **Çështja B2** –  Keq klasifikim i shpenzimeve. | Kryetari duhet të sigurojë që janë ndërmarrë të gjitha veprimet që shpenzimet të planifikohen në ndarjet adekuate të buxhetit (apo të ri destinohen mjetet kur është e nevojshme dhe e mundshme) dhe që pagesa e regjistrimi i shpenzimeve bëhet në mënyrë strikte sipas kodeve ekonomike adekuate | Ndonëse janë pagesa të cilat ekzekutohen nga thesari do të mundohemi të rregullojmë këtë çështje | Zyra e kryetarit  Zyra e Avokatit dhe  Drejtoria për Buxhet dhe Financa | Dhjetor 2024 |  |
| **3** | **Çështja B3** - Mangësi në regjistrimin e pasurive kapitale dhe jo kapitale | Kryetari, duhet të sigurojë funksionimin e kontrollit të brendshëm në mirëmbajtjen e regjistrave të pasurisë duke vendosur komunikimin ndërmjet zyrtarit të pasurisë në njerën anë dhe departamentit të financave në anën tjetër për të siguruar se të gjitha pasuritë e komunës janë identifikuar dhe regjistruar saktë në regjistrat përkatës të pasurive komunale dhe PFV. | Ka filluar regjistrimi dhe verifikimi i të gjitha pasurive komunale | Zyrtari i pasurisë - Drejtoria për Buxhet dhe Financa  Drejtoria për Administrate | Tetor 2024 |  |
| **4.** | **Çështja A1 –**  Kontraktimi i projekteve kapitale ne mungese te mjeteve | Kryetari duhet të siguroj se vlerat e kontratave publike të lidhura (nënshkruara) për Projekte kapitale të jenë në përputhje në shumat e aprovuar me ligjin mbi ndarjet buxhetore për vitin fiskal dhe për dy vitet në vijim | Është adresuar te personat përgjegjës, për veprimin dhe  implementimin e rekomandimit në fjale nga personi i autorizuar dhe përgjegjës. | Zyra e Kryetarit – Zyra e Prokurimit | Dhjetor 2024 |  |
| **5.** | **Çështja A2 –**  Kontraktimi në mungesë të projektit ekzekutiv | Kryetari duhet të siguroj se lidhja e kontratave të punës (ndërtimit) të bëhet bazuar në projektin ekzekutiv mandator me qellim të përcaktimit të saktë të lokacioneve dhe objekteve qe do të arrihen në realizimin e projektit. | Është adresuar te personat përgjegjës, për veprimin dhe  implementimin e rekomandimit në fjale nga personi i autorizuar dhe përgjegjës. | Zyra e Kryetarit – Zyra e Prokurimit | Dhjetor 2024 |  |
| **6.** | **Çështje A3 –**  Mangësi në realizimin e pagesave përmes vendimeve/ urdhrave përmbarimor | Kryetari duhet të siguroj së pari që të gjitha mallrat dhe shërbimet kontraktohen paraprakisht dhe bëhet pranimi i autorizuar sipas kushteve kontraktuale, para veprimeve tjera në shpenzimin e parasë publike | Edhe kjo çështje ka të bëj me pagesat e ekzekutuara nga thesari gjë që Komuna e Deçanit e ka të vështir ta menaxhoj, mirëpo do të kërkojmë hapa të duhur që të përmirësohet. | Drejtoria për Buxhet dhe Financa  Zyra e Avokatit | Dhjetor 2024 |  |
| **7.** | **Çështja B4** – Vonesa në pagesën e faturave dhe shpenzime tjera shtesë të ekzekutuara nga Thesari. | Kryetari duhet të sigurojë që obligimet të planifikohen/buxhetohen dhe paguhen brenda afateve kohore ligjore me qëllim që mos të dëmtohet buxheti i komunës me kosto shtesë të përmbarimit. | Zyrtarët përkatës do ti marrin masat e duhura për implementimin e rekomandimit. | Zyra e kryetarit,  Drejtoria për Buxhet dhe financa  dhe drejtorit tjera | Shtator – Dhjetor 2024 |  |
| **8.** | **Çështja B5** - Emërimi dhe angazhimi i zyrtarëve për kryerjen e shërbimeve të veçanta jo në pajtueshmëri me ligjet dhe rregullat e zbatueshme | Kryetari duhet të sigurojë aplikimin e procedurave të prokurimit për angazhimin e stafit për MShV.  Si dhe, të siguroj se kjo formë e angazhimit aplikohet vetëm për punë specifike dhe vetëm atëherë kur kërkesat janë të arsyeshme nga njësitë kërkuese. | Do të merren masat e duhura që të zbatohet ligji dhe rregulloret e nevojshme. | Zyra e Kryetarit,  Zyra ligjore | Dhjetor 2024 |  |
| **9.** | **Çështja B6** - Mangësi në menaxhimin e të hyrave nga tatimi në pronë. | Kryetari duhet të shtoj kontrollat që të siguroj se bëhet vlerësim i saktë i tatimit në pronë për tatimpaguesit. Pastaj të siguroj një koordinim më të mirë ndërmjet komunës dhe departamentit të tatimit në pronë në kuadër të Ministrisë së Financave, me qëllim të përmirësimit të shënimeve në bazën e të dhënave. | Nga zyrtarët përgjegjës do të verifikohet gjendja faktike dhe të merren masat e duhura në implementimin e rekomandimit | Zyra e Tatimit në pronë | Dhjetor 2024 |  |
| **10.** | **Çështja B7** - Mos verifikimi i 20% të gjendjes aktuale të objekteve. | Kryetari duhet të siguroj arritjen e verifikimit të 20% të objekteve të paluajtshme në mënyrë që të integrohen të gjitha ndryshimet eventuale në bazën e të dhënave për pronat ekzistuese të komunës. Mbledhja e të hyrave nga ky burim do të ndikoj drejtpërdrejt në realizimin e projekteve që kanë efekt në rritjen e cilësisë së shërbimeve për qytetarët e komunës. | Do të angazhohen zyrtarët përkatës për implementimin e rekomandimit | Zyra e Tatimit në pronë | Dhjetor 2024 |  |
| **11** | **Çështja B8** - Mangësi në procesin e inventarizimit dhe vlerësimit të pasurive jo financiare. | Kryetari, duhet të siguroj se procesi i inventarizimit dhe vlerësimit të pasurive do të kryhet sipas kërkesave të Rregullores 02/2013 për menaxhimin e pasurive jo financiare në organizatat buxhetore, si dhe më pas, të bëhet krahasimi i rezultateve të inventarizimit me gjendjen kontabël të pasurive, duke i sqaruar të gjitha diferencat. | Zyrtarët përgjegjës janë të angazhuar për implementimin e rekomandimit. | Drejtoria për Administratë dhe Drejtoria për Buxhet dhe Financa | Tetor 2024 |  |
| **12** | **Çështja B9-** Mungesa e planeve të veprimit në adresimin e rekomandimeve të NjAB-së | Kryetari, duhet të siguroj se për pozitat e kërkuara do të bëhen planifikimet buxhetore me kohë dhe se NjAB të plotësohet me staf të mjaftueshëm sipas rregullores për themelimin e NjAB. Po ashtu, duhet të siguroj përgatitjen e planeve të veprimit nga njësitë e audituara për adresimin e rekomandimeve të auditimit të brendshëm dhe njëherësh të siguroj zbatimin e rekomandimeve të dhëna nga NjAB. | Kryetari do të marr masat e duhura në përmirësimin e këtij rekomandimi | Zyra e personelit  Zyra e Auditorëve të brendshëm | Dhjetor 2024 |  |

**Kryetari i Komunës**

**Z. Bashkim Ramosaj**

**\_\_\_\_\_\_\_\_\_\_\_\_\_\_\_\_\_\_**

Deçan 2024

1. <https://zka-rks.org/cms/ReportFiles/2024_ac185feb-ba3b-4f4a-8498-941ac0ca2785.pdf> [↑](#footnote-ref-1)